Δήλωση Εισαγωγής/Διακίνησης αρχαίου κινητού μνημείου

Περιγραφή: Η διαδικασία αφορά στη χορήγηση Βεβαίωσης δήλωσης εισαγωγής - διακίνησης εισαγόμενου - διακινούμενου αρχαίου κινητού μνημείου κατά την έννοια του άρθρου 20 του Ν 4858/2021 (παρ. 1α,1β),  από τρίτες χώρες και από μέλη - κράτη της Ευρωπαϊκής Ένωσης στην Ελληνική Επικράτεια ( Ν 4858/2021, άρ. 33) σε φυσικά και νομικά πρόσωπα.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΟΛΙΤΙΣΜΟΥ
en: MINISTRY OF CULTURE
Οργανική μονάδα θεσμικού φορέα: title: el: ΔΙΕΥΘΥΝΣΗ ΤΕΚΜΗΡΙΩΣΗΣ ΚΑΙ ΠΡΟΣΤΑΣΙΑΣ ΠΟΛΙΤΙΣΤΙΚΩΝ ΑΓΑΘΩΝ
title: el: ΤΜΗΜΑ ΕΠΟΠΤΕΙΑΣ ΙΔΙΩΤΙΚΩΝ ΑΡΧΑΙΟΛΟΓΙΚΩΝ ΣΥΛΛΟΓΩΝ ΚΑΙ ΑΡΧΑΙΟΠΩΛΕΙΩΝ
Παρέχεται σε: Νομικά Πρόσωπα Δημοσίου Δικαίου
Νομικά Πρόσωπα Ιδιωτικού Δικαίου
Νομικά Πρόσωπα – Νομικές Οντότητες
Πολίτες
Σημεία εξυπηρέτησης: title: Τελωνεία
title: Εφορείες Αρχαιοτήτων - Λοιπά Μουσεία Υπουργείου Πολιτισμού
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 3
Κόστος: Παρέχεται χωρίς κόστος
Εκτιμώμενος χρόνος: 1 έως 6 μήνες
Διάρκεια ισχύος: Τύπος: Άπαξ
Προϋποθέσεις: conditions_name: Όποιος εισάγει πολιτιστικά αγαθά στην Ελληνική Επικράτεια, που αποτελούν μνημεία σύμφωνα με τις διατάξεις του Ν. 4858/2021, άρθρο 20,  παρ. 1α, 1β, οφείλει χωρίς υπαίτια καθυστέρηση, να δηλώνει: 
Α. στην αρμόδια Τελωνειακή Αρχή την εισαγωγή πολιτιστικών αγαθών από κράτος μη μέλος της Ευρωπαϊκής Ένωσης και τον τρόπο με τον οποίο περιήλθαν στην κατοχή του.
Β: στην αρμόδια χωρικά Περιφερειακή Εφορεία Αρχαιοτήτων του ΥΠ.ΠΟ την εισαγωγή πολιτιστικών αγαθών από κράτος μέλος της Ευρωπαϊκής Ένωσης και τον τρόπο με τον οποίο περιήλθαν στην κατοχή του.
conditions_type: Διοικητικές
conditions_name: Η διαδικασία αφορά σε αρχαία κινητά μνημεία του άρθρου 20, παρ. 1α, 1β  του Ν4858/2021. 

Ειδικότερα αφορά σε κινητά μνημεία:
α) που χρονολογούνται έως και το 1453 και
β) τα μεταγενέστερα του 1453, που χρονολογούνται έως και το 1830 και αποτελούν ευρήματα ανασκαφών ή άλλης αρχαιολογικής έρευνας ή που αποσπάσθηκαν από ακίνητα μνημεία, καθώς και οι θρησκευτικές εικόνες και λειτουργικά αντικείμενα της ίδιας περιόδου.
conditions_type: Υπαγωγής
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατατίθεται από: Νομικά πρόσωπα
ΝΠΔΔ
ΝΠΙΔ
Φυσικά πρόσωπα
Σημειώσεις: Η δήλωση υποβάλλεται από τον εισάγοντα ή από τον νόμιμο αντιπρόσωπό του κατά περίπτωση:
α)  Στην αρμόδια Τελωνειακή Αρχή της Χώρας, εφόσον πρόκειται για εισαγωγή αρχαίου κινητού μνημείου από μη κράτος μέλος της Ε.Ε. στην Ελληνική Επικράτεια, η οποία Τελωνειακή Αρχή, ειδοποιεί την αρμόδια Περιφερειακή Εφορεία Αρχαιοτήτων του ΥΠ.ΠΟ, ώστε να επιληφθεί της υπόθεσης.   
β)  Απευθείας στην αρμόδια χωρικά Περιφερειακή Εφορεία Αρχαιοτήτων, στην οποία ανήκει, ανάλογα με τον τόπο κατοικίας του, εφόσον πρόκειται για διακίνηση αρχαίου κινητού μνημείου από κράτος μέλος της Ε.Ε. στην Ελληνική Επικράτεια.
Ο εισάγων θα πρέπει στη δήλωσή του να αναγράφει ευκρινώς: - τα προσωπικά του στοιχεία και τα στοιχεία επικοινωνίας του, συμπεριλαμβανομένης διεύθυνσης ηλεκτρονικού ταχυδρομείου, εφόσον υπάρχει, -  τον ακριβή αριθμό των εισαχθέντων αρχαίων, - τον τρόπο με τον οποίο περιήλθαν αυτά στην κατοχή του, - τον τόπο και τον χρόνο της εισαγωγής τους και τον τύπο εισαγωγής (οριστική ή προσωρινή). 
Στη περίπτωση που ο εισάγων είναι Νομικό Πρόσωπο, η δήλωση υποβάλλεται στην αρμόδια αρχή δια του Προέδρου του Διοικητικού Συμβουλίου ή άλλου νομίμου εκπροσώπου αυτού.
Για την εύρεση της αρμόδιας περιφερειακής Εφορείας Αρχαιοτήτων του ΥΠ.ΠΟ, βλέπε οργανόγραμμα Υπουργείου Πολιτισμού. Σύνδεσμος. Οι ανωτέρω Περιφερειακές Υπηρεσίες υπάγονται στην Γενική Διεύθυνση Αρχαιοτήτων και Πολιτιστικής Κληρονομιάς.
Τίτλος: Δήλωση εισαγωγής διακίνησης με την οποία το φυσικό ή νομικό πρόσωπο δηλώνει, σύμφωνα με τις διατάξεις του Ν 4858/2021, άρ. 33, την εισαγωγή/διακίνηση αρχαίου κινητού μνημείου στην Ελληνική Επικράτεια.
Τύπος αίτησης: Δήλωση
Βήματα: step_description: Ο εισάγων το/τα κινητό/ά και σε συνεργασία με τον αρχαιολόγο της αρμόδιας χωρικά Περιφερειακής Εφορείας Αρχαιοτήτων, που έχει επιληφθεί της υπόθεσης (με έναυσμα την Αίτηση- Δήλωση, βλ. πεδίο Αίτηση), προβαίνουν: α) στην συμπλήρωση υποχρεωτικά όλων των πεδίων του ειδικού εντύπου δήλωσης/ εισαγωγής μνημείων, σύμφωνα με τις επεξηγηματικές σημειώσεις που υπάρχουν στο οπισθόφυλλο και β) στην επισύναψη φωτογραφίας/ών του αρχαίου/ων.
step_implementation: Χειροκίνητη ενέργεια
step_note: Α) Το έντυπο συμπληρώνεται από τον εισάγοντα είτε στην Τελωνειακή Αρχή είτε στην αρμόδια χωρικά Περιφερειακή Εφορεία Αρχαιοτήτων. 
Β) Όταν η δήλωση υποβάλλεται σε αρμόδια Εφορεία Αρχαιοτήτων, το έντυπο συντάσσεται και σφραγίζεται σε δύο αντίγραφα (το ένα παραμένει στην Υπηρεσία και το άλλο παραδίδεται στον εισάγοντα). 
Γ) Όταν η δήλωση γίνεται στο Τελωνείο, το έντυπο συντάσσεται και σφραγίζεται σε τρία αντίγραφα (το ένα κρατείται από την Τελωνειακή Αρχή, ένα παραδίδεται στην αρμόδια Εφορεία Αρχαιοτήτων και ένα στον εισάγοντα).
step_official: Αρμόδιος Υπάλληλος
step_title: Παραλαβή δήλωσης Εισαγωγής /Διακίνησης  αρχαίου/ων κινητού / ών μνημείου/ων – πρωτοκόλληση
step_description: Ο αρχαιολόγος της αρμόδιας Εφορείας Αρχαιοτήτων, αφού διενεργήσει αυτοψία επί των εισηγμένων/διακινηθέντων πολιτιστικών αγαθών, προβαίνει σε: α) συνοπτική καταγραφή (είδος, υλικό, διαστάσεις, κατάσταση διατήρησης) του/των εισαγόμενου/ων αρχαίου/ων, β) ψηφιακή φωτογράφιση αυτού/ών, γ) επιστημονική τεκμηρίωσή του/τους και δ) καταγραφή του/τους σε ειδικό βιβλίο εισαγωγών, που τηρείται από την αρμόδια Εφορεία Αρχαιοτήτων του ΥΠ.ΠΟ καθώς και στο Μητρώο Εισαγωγών, που τηρείται από το Τμήμα Εποπτείας Αρχαιολογικών Ιδιωτικών Συλλογών και Αρχαιοπωλείων της Διεύθυνσης Τεκμηρίωσης και Προστασίας Πολιτιστικών Αγαθών του ΥΠΠΟ, το οποίο είναι αρμόδιο για την εποπτεία των εισαγωγών κινητών μνημείων για όλη την Ελληνική Επικράτεια.
step_implementation: Έλεγχος
step_note: Α) Εάν κριθεί ότι απαιτείται περισσότερο χρόνος για την επιστημονική τεκμηρίωση του/των εισαγόμενου/νων αντικειμένου/νων, είναι δυνατόν να παραμείνουν το/α εισαχθέν/ντα/διακινηθέν/ντα αντικείμενο/α σε χώρο του Τελωνείου ή στην αρμόδια Υπηρεσία  του ΥΠ.ΠΟ από 15 μέρες έως και δύο μήνες, κατά περίπτωση {ένας (1) μήνας για την ηπειρωτική χώρα και δύο (2) μήνες για την νησιωτική}, με την σύμφωνη γνώμη του εισάγοντος. Εάν ο εισάγων, δεν συναινεί για την παραμονή αυτή, οφείλει να διευκολύνει την πρόσβαση του αρμόδιου υπαλλήλου του ΥΠΠΟΑ στον χώρο φύλαξης του/ων εισαχθέντος /ων αντικειμένου/ων, μέχρις ότου ολοκληρωθεί η επιστημονική τεκμηρίωση του/των αρχαίου/ων.  
Β) Εάν ζητηθεί από την Τελωνειακή Αρχή, εκτίμηση της χρηματικής αξίας του/των αρχαίου/ων, αυτή γίνεται σύμφωνα με τα προβλεπόμενα της Ισχύουσας Νομοθεσίας (Ν 4858/2021, άρθρο 73, παρ. 11).
step_official: Αρμόδιος Υπάλληλος
step_title: Καταγραφή – φωτογράφιση του/των εισαχθέντος /ων αρχαίου/ων κινητού/ών μνημείου/ων
step_description: Ο αρμόδιος υπάλληλος συντάσσει γραπτή έκθεση (Αναφορά), η οποία  αφού πρωτοκολληθεί, υποβάλλεται στην Διεύθυνση της Εφορείας Αρχαιοτήτων.
step_implementation: Χειροκίνητη ενέργεια
step_note: Στην Έκθεση του αρμόδιου υπαλλήλου, εκτός των άλλων στοιχείων, αναφέρεται επίσης για το εάν το /α εισαγόμενο/α- διακινηθέν/ντα αγαθό/ά κατά την επιστημονική του εξέταση έχει κριθεί από την Υπηρεσία, ότι είναι αρχαίο/α, σύμφωνα με το άρθρο 20, παρ.1α,1β, του Ν 4858/2021 ή όχι.
step_official: Αρμόδιος Υπάλληλος
step_title: Σύνταξη γραπτής Έκθεσης – πρωτοκόλληση
step_description: Εφόσον το /α εισαγόμενο/α- διακινηθέν/ντα αγαθό/ά κατά την επιστημονική του/τους εξέταση έχει/ουν κριθεί από την Υπηρεσία, ότι είναι αρχαίο/α, η αρμόδια Εφορεία Αρχαιοτήτων, χορηγεί στον εισάγοντα Βεβαίωση – Δήλωση εισαγωγής αρχαίου/ων κινητού/ών μνημείου/ων, στην οποία επισυνάπτονται: αντίγραφο της Έκθεσης του αρμόδιου υπαλλήλου και φωτογραφία/ες του/των εισαγόμενου/ων – διακινηθέντος/ων αρχαίου/ων αντικειμένου/ων, σφραγισμένης/ες από την Υπηρεσία.
step_implementation: Υπογραφή
step_note: Α) Η Βεβαίωση - Δήλωση εισαγωγής αρχαίου κινητού μνημείου και τα συνημμένα σε αυτή σχετικά στοιχεία, κοινοποιείται στην Τελωνειακή Αρχή, εάν η εισαγωγή έχει πραγματοποιηθεί μέσω αυτής και στο Τμήμα Εποπτείας Αρχαιολογικών Ιδιωτικών Συλλογών και Αρχαιοπωλείων της Διεύθυνσης Τεκμηρίωσης και Προστασίας Πολιτιστικών Αγαθών του ΥΠΠΟ, το οποίο είναι αρμόδιο για την εποπτεία των εισαγωγών κινητών μνημείων για όλη την Ελληνική Επικράτεια και προβαίνει στην καταχώριση των στοιχείων της εισαγωγής/ διακίνησης σε  Μητρώο Εισαγωγών. 
Β) Εάν το/τα πολιτιστικό αγαθό/ά, κριθεί από την Υπηρεσία ότι δεν είναι αρχαίο, παρά την σχετική εκτίμηση του εισάγοντος, χορηγείται σχετική βεβαίωση στον εισάγοντα, η οποία κοινοποιείται στο Τμήμα Εποπτείας και Ιδιωτικών Αρχαιολογικών Συλλογών της Διεύθυνσης Τεκμηρίωσης και Προστασίας Πολιτιστικών Αγαθών του ΥΠ.ΠΟ και κατά περίπτωση στην αρμόδια Τελωνειακή Αρχή.
step_official: Αρμόδιος Τμηματάρχης
step_title: Έκδοση Βεβαίωσης – Δήλωσης εισαγωγής αρχαίου/ων κινητού/ών μνημείου/ων στον εισάγοντα
Εξερχόμενα: Διοικητική πράξη
Ενημέρωση Μητρώου
Νομοθεσία: rule_article: 1-25
rule_decision_number: 1079
rule_decision_year: 2021
rule_description: Ο εκτελεστικός Κανονισμός αφορά στη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) 2019/880 του Ευρωπαϊκού Κοινοβουλίου και του Συμβουλίου σχετικά με την είσοδο και την εισαγωγή πολιτιστικών αγαθών. Θεσπίζονται επίσης ρυθμίσεις και κανόνες  για την  ηλεκτρονική αδειοδότηση για την εισαγωγή πολιτιστικών αγαθών ξένων χωρών στην Ευρωπαϊκή Ένωση.
rule_type: Ευρωπαϊκός Κανονισμός
rule_article: 33, 64, 73, παρ.11
rule_decision_number: 4858
rule_decision_year: 2021
rule_description: Κύρωση Κώδικα Νομοθεσίας για την προστασία των Αρχαιοτήτων και εν γένει της Πολιτιστικής Κληρονομιάς, άρθρο. 33 Εισαγωγή πολιτιστικών αγαθών στην Ελληνική Επικράτεια και υποχρεώσεις και δικαιώματα του εισάγοντα, άρθρο 64 Κυρώσεις στη περίπτωση παράνομης εισαγωγής πολιτιστικών αγαθών στην Ελληνική Επικράτεια, όπως τροποποιήθηκε και ισχύει, άρθρο 73, παρ. 11 Τρόπος σύστασης Τριμελούς εκτιμητικής Επιτροπής για τον καθορισμό της χρηματικής αξίας κινητών μνημείων, που συνιστάται με απόφαση Υπουργού ύστερα από γνώμη του Συμβουλίου (Κεντρικό Αρχαιολογικό Συμβούλιο).
rule_gazette_doc_issue: Α
rule_gazette_doc_number: 220
rule_type: Νόμος
rule_article: 1-16
rule_decision_number: 880
rule_decision_year: 2019
rule_description: Ο Κανονισμός καθορίζει τους όρους εισαγωγής πολιτιστικών αγαθών και τους όρους και τις διαδικασίες εισαγωγής πολιτιστικών αγαθών για τους σκοπούς της διαφύλαξης της πολιτιστικής κληρονομιάς της ανθρωπότητας και αποτροπής του παράνομου εμπορίου πολιτιστικών αγαθών.
Ο Κανονισμός δεν εφαρμόζεται στα πολιτιστικά αγαθά που είτε δημιουργήθηκαν είτε ανακαλύφθηκαν στο τελωνειακό έδαφος της Ένωσης.
(Επίσημη Εφημερίδα της Ευρωπαϊκής Ένωσης L151)
rule_type: Ευρωπαϊκός Κανονισμός
rule_article: 1-9
rule_decision_number: ΥΠΠΟ/ΔΟΕΠΥ/ΤΟΠΥΝΣ/17759
rule_decision_year: 2004
rule_description: Οι ρυθμίσεις αυτές αφορούν στον τρόπο απόδειξης εισαγωγής - διακίνησης και κυριότητας των εισαγόμενων - διακινούμενων αρχαίων", στοχεύει στη τήρηση της διαδικασίας από της αρμόδιες Υπηρεσίες του ΥΠΠΟ και σε συνεργασία με τις αρμόδιες Τελωνειακές Αρχές, προκειμένου να διασφαλιστεί η προστασία των διακινούμενων πολιτιστικών αγαθών στην Ελληνική Επικράτεια και ορίζει τον τύπο του εντύπου εισαγωγής/διακίνησης κινητού μνημείου σε αυτή.
rule_gazette_doc_issue: Β
rule_gazette_doc_number: 455
rule_type: Κοινή Υπουργική Απόφαση
rule_decision_number: 1103
rule_decision_year: 1980
rule_description: Ο Νόμος «Περί των ληπτέων μέτρων δια την απαγόρευσιν και παρεμπόδισιν της παρανόμου εισαγωγής, εξαγωγής», επικύρωσε την Διεθνή Σύμβαση των Παρισίων (Unesco) του 1970, που αφορά στα ληπτέα μέτρα για την απαγόρευση και παρεμπόδιση της παράνομης εισαγωγής, εξαγωγής και μεταβίβασης της κυριότητας των πολιτιστικών αγαθών.
rule_gazette_doc_issue: Α
rule_gazette_doc_number: 297
rule_type: Νόμος
Σχετικά: Δείτε επίσης: title: el: Άδεια εξαγωγής / διακίνησης κινητού μνημείου που χρονολογείται μέχρι το 1830
Άλλες πληροφορίες: Εναλλακτικοί τίτλοι: Εισαγωγή μνημείου/αρχαίου
Μεταφορά μνημείου/ αρχαίου
Επίσημος τίτλος: Δήλωση Εισαγωγής/Διακίνησης Αρχαίου Κινητού Μνημείου